Br: 09-D-09-UPI-037/22-196/1 29. novembar 2022. godine

Sekretarijat za kulturu i sport Glavnog grada – Podgorice, na osnovu člana 18 stav 1 i 46 stav 2 Zakona o upravnom postupku („Sl. list CG“, br. 56/14, 20/15, 40/16 i 37/17), člana 30 stav 1, a u skladu sa članom 21 stav 1 Zakona o slobodnom pristupu informacijama („Sl. list CG“, br. 44/12 i 30/17) i člana 12 stav 1 tačka 4 Odluke o organizaciji i načinu rada uprave Glavnog grada („Sl. list CG – Opštinski propisi“, br. 38/18, 43/18, 10/20, 36/21 i 5/22), postupajući po zahtjevu Centra za demokratsku tranziciju, d o n o s i –

**R J E Š E N J E**

1. **USVAJA** **SE** zahtjev Centra za demokratsku tranziciju broj: 014-11/22 od 29. novembar 2022. godine, kojim traže pristup informaciji-dokumentu: Odobrenje za postavljanje (2016) i dislokaciju „Crnogorski oro“ autora Mitra Živkovića i dozvoljava pristup dokumentima koji se nalazi u posjedu ovog organa, i to:
* Rješenje Sekretarijata za komunalne poslove, broj D-04-335/20-651 od 25. maja 2020. godine i
* Rješenje Sekretarijata za komunalne poslove i saobraćaj, broj 04-U1-364/16-1302/1 od 22. Aprila 2016. godine.
1. Pristup predmetnim informacijama – dokumentima iz tačke 1 ovog rješenja ostvariće se dostavom traženih informacija na e-mail: cdt@cdtmn.org.
2. Žalba protiv ovog rješenja ne odlaže njegovo izvršenje.

 **O b r a z l o ž e n j e**

Centar za demokratsku tranziciju je Glavnom gradu Podgorica podnio zahtjev za slobodan pristup informacijama broj: 014-11/22 od 29. novembar 2022. godine, zaveden u Sekretarijatu za kulturu i sport pod brojem: 09-UPI-037/22-196 od 29.11.2022. godine, a kojim se traži pristup informacijama- Odobrenje za postavljanje (2016) i dislokaciju „Crnogorski oro“ autora Mitra Živkovića

U postupku po zahtjevu, Sekretarijat za kulturu i sport Glavnog grada Podgorice je utvrdio da je u posjedu traženih informacija iz tačke 1 dispozitiva rješenja i dozvolio pristup isima.

 Članom 30 stav 1 Zakona o slobodnom pristupi informacijama propisano je da o zahtjevu za pristup informaciji ili ponovnu upotrebu informacija, osim u slučaju iz člana 22 ovog Zakona, organ vlasti odlučuje rješenjem, kojim dozvoljava pristup traženoj informaciji, odnosno ponovnu upotrebu informacija ili njenom dijelu ili zahtjev odbija.

Odredbom člana 21 stav 1 Zakona o slobodnom pristupu informacijama propisano je da podnosilac zahtjeva ima pravo da izabere način na koji želi da ostvari pristup traženoj informaciji, te će se pristup predmetnom dokumentu ostvariti dostavom tražene informacije na e-mail: cdt@cdtmn.org.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.Na osnovu izloženog odlučeno je kao u dispozitivu rješenja.

**Uputstvo o pravnoj zaštiti:** Protiv ovog rješenja može se izjaviti žalba Agenciji za zaštitu ličnih podataka i slobodan pristup informacijama u roku od 15 dana od prijema rješenja neposredno ili preko Sekretarijata za kulturu i sport. Žalba se podnosi u dva primjerka, sa dokazom o uplati 3,00 eura administrativne takse na žiro račun – Budžeta Glavnog grada broj: 550-30262334-37 – lokalna administrativna taksa, shodno Tarifnom broju 2 Odluke o lokalnim administrativnim taksama ("Službeni list Crne Gore – opštinski propisi", br. 54/19).

  **SEKRETARKA Ana Medigović**